
Програма за развитие на селските райони 2014 – 2020

Европейски земеделски фонд за развитие на селските райони:

Европа инвестира в селските райони


ИНФОРМАЦИЯ
Общинска администрация Белица информира населението на общината, че стартира проект „Реконструкция, рехабилитация и внедряване на мерки за енергийна ефективност в ОУ „Пейо Кр. Яворов“ -с. Горно Краище, община Белица“ по  процедура №  BG06RDNP001-7.020 Енергийна ефективност „Реконструкция, ремонт, оборудване и/или обзавеждане на общински сгради, в които се предоставят обществени услуги, с цел подобряване на тяхната енергийна ефективност“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014 – 2020 г.
Бенефициент е  община Белица. Проекта ще се реализира съгласно Административен договор за предоставяне на БФП № BG06RDNP001-7.020-0117-C01 от  19.12.2023 год.
Основната цел на това проектно предложение е: Осигуряване на равен достъп, придобиване на социална, познавателна и специална подготовка, гарантираща комуникативна и действена компетентност на децата, които ще им помогнат да разберат света, в който живеят и да осъзнаят собствената си значимост. 
В този смисъл основни подцели са: 
• Повишаване мотивацията и удовлетвореността от образованието на децата;
• Повишаване качеството на подготовката на децата за новата социална позиция и безпроблемна адаптация в училище;
• Възпитаване в духа на българските народни и християнски ценности и традиции чрез танцови изкуства, театрални постановки и изобразителни изкуство;
 • Ефективно използване на иновационни технологии в цялостния образователно-възпитателен процес. 
Специфични цели на настоящото проектно предложение са: 
- Подобряване на енергийната ефективност на училищата с цел постигане на икономия на разходите за енергопотребление; 
- Осигуряване на рентабилна експлоатация на сградите, с което ще се постигне устойчиво управление и поддръжка; 
- Опазване на качеството на околната среда, чрез намаляване на емисиите на парникови газове;
- Подобряване на достъпа на хора с увреждания до сградата на ОУ „Пейо Кр. Яворов“ в с. Горно Краище.
Очаквания резултат от постигане на поставените цели на проектното предложение е подобряване качеството на живот и жизнената среда за жителите на територията на община Белица, чрез модернизирането на ОУ „Пейо Кр. Яворов“ в с. Горно Краище. Чрез този проект ще се изпълни един от основните приоритети на подмярка 7.2 „Подкрепа за инвестиции в създаването, подобряването или разширяването на всички видове малка по мащаби инфраструктура, включително инвестиции в енергия от възобновяеми източници и спестяване на енергия”, а именно: създаването и обновяването на малки по мащаби публична и техническа инфраструктура, която от своя страна да доведе до създаването на оптимална жизнена среда на селските райони, опазването на околната среда, създаването на достъпност и развитие на икономиката и образованието.

Основната целева група са учениците на ОУ „Пейо Кр. Яворов“ -с. Горно Краище, община Белица.

Основната дейност е „Реконструкция, рехабилитация и внедряване на мерки за енергийна ефективност в ОУ „Пейо Кр. Яворов“ -с. Горно Краище, община Белица“.
Общата стойност на проекта е 943 494,68 лв. с ДДС, която представлява и безвъзмездната финансова помощ по проекта. 
Начална дата: 19.12.2023 год.
Крайна дата: 15.09.2025 год.

